
[bookmark: _GoBack] UZŅĒMUMA LĪGUMS Nr.1.1-15.2/2024/298
Par šķirkļu korektūras pakalpojumu 

Rīgā, (dokumenta parakstīšanas datums ir pēdējā pievienotā drošā elektroniskā paraksta laika zīmoga datums)

Latvijas Nacionālā bibliotēka, turpmāk tekstā - Pasūtītājs, tās izpilddirektores Dzintras Mukānes personā, kura rīkojas saskaņā ar 2015.gada 11.februāra pilnvaru Nr.1.1-3/22, no vienas puses, un 
Sandra Krēķe, turpmāk tekstā - Uzņēmējs, no otras puses, abas puses turpmāk kopā – Puses un katra atsevišķi - Puse, pamatojoties uz iepirkuma “Nacionālās enciklopēdijas šķirkļu korektūras pakalpojuma nodrošināšana” ar identifikācijas Nr. LNB/2024/16 (turpmāk – Iepirkums) rezultātiem, noslēdz šādu līgumu, turpmāk Līgums:

1. Līguma priekšmets
1.1. Pasūtītājs uzdod, bet Uzņēmējs apņemas izpildīt Nacionālās enciklopēdijas šķirkļu korektūras pakalpojumu, turpmāk tekstā – Pasūtījums, saskaņā ar Iepirkuma Tehnisko specifikāciju-piedāvājumu (Pielikums Nr.1) un Uzņēmēja Finanšu piedāvājumu (Pielikums Nr.2). 
1.2. Pasūtītāja pilnvarotais pārstāvis (turpmāk – Pasūtītāja pārstāvis) Līgumā nolīgtā Pasūtījuma izpildes uzraudzībai, izpildīto darbu pieņemšanai un šī Līguma nosacījumu izpildes kontrolei – Nacionālās enciklopēdijas galvenais redaktors Valters Ščerbinskis.

2. Līguma saistību izpildes termiņš un kārtība
2.1. Līguma darbības termiņš ir 34 mēneši no tā spēkā stāšanās brīža, vai līdz brīdim, kad samaksa par sniegtajiem pakalpojumiem ir sasniegusi EUR 20 000,00 (divdesmit tūkstoši eiro, nulle centi) bez PVN. 
2.2. Uzņēmējs līdz katra mēneša 5.datumam iesniedz Pasūtītājam pieņemšanas – nodošanas aktu par iepriekšējā mēnesī sniegtajiem Pakalpojumiem, kurā norāda izpildītā Pasūtījuma apjomu un kopējo summu. 
2.3. Pasūtītāja pārstāvis saskaņā ar Līguma 1.2. punktu pieņem Uzņēmēja veikto Pasūtījumu. Pasūtītājs uzskata, ka Uzņēmējs ir pienācīgi izpildījis šī Līguma saistības ar brīdi, kad Pasūtītājs ir apstiprinājis Uzņēmēja iesniegto Pasūtījuma nodošanas – pieņemšanas aktu, kas ir pamats norēķina veikšanai. Pasūtījuma nodošanas – pieņemšanas aktu apstiprina Uzņēmējs, Pasūtītāja pārstāvis un Pasūtītājs.
2.4. Pasūtītājs 5 (piecu) darba dienu laikā pārbauda Uzņēmēja veiktā Pasūtījuma atbilstību šī Līguma noteikumiem. Pasūtītāja atteikšanās gadījumā Puses paraksta Pasūtījuma nodošanas - pieņemšanas protokolu, norādot tajā Pasūtījumā konstatētos defektus un trūkumus, kā arī to novēršanas kārtību.

3. Pušu tiesības un pienākumi
3.1. Uzņēmējs apņemas nodrošināt Pasūtījuma izpildi Līgumā noteiktajā termiņā, kārtībā, atbilstošā kvalitātē un apjomā.
3.2. Uzņēmējs Pasūtījumu izpilda personīgi.
3.3. Pasūtītājs apņemas Līgumā noteiktajā kārtībā nodrošināt Uzņēmējam 4.1. punktā norādīto samaksu par pienācīgi un savlaicīgi veiktu Pasūtījumu.
3.4. Uzņēmējam ir pienākums pēc Pasūtītāja pieprasījuma nekavējoties sniegt informāciju par Pasūtījuma izpildes gaitu un apstākļiem, kas traucē vai varētu traucēt Pasūtījuma izpildi. 
3.5. Uzņēmējs brīdina Pasūtītāju par apstākļiem, kas radušies pēc Līguma noslēgšanas, no Uzņēmēja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm rakstiski vienojoties, Pasūtījuma izpildes termiņš var tikt attiecīgi pagarināts vai Līgums lauzts. Ja Līgums tiek lauzts, Pasūtītājs Uzņēmējam samaksā proporcionāli izpildītajai Pasūtījuma daļai.
3.6. Izpildot Pasūtījumu, Uzņēmējs nav tiesīgs bez Pasūtītāja rakstiskas piekrišanas veikt papildus darbus, kas nav paredzēti Līgumā, un Pasūtītājam nav pienākums par tiem maksāt; 
3.7. Ja Pasūtītājs konstatē, ka Uzņēmējs nav izpildījis punktā 3.1. minētos nosacījumus, tas ir tiesīgs uzdot Uzņēmējam novērst konstatētos trūkumus Pasūtītāja noteiktajā termiņā.
3.8. Pasūtītājs brīdina Uzņēmēju par apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā Pusēm rakstiski vienojoties, Pasūtījuma izpildes termiņš var tikt attiecīgi pagarināts vai Līgums lauzts. Ja Līgums tiek lauzts, Pasūtītājam ir pienākums samaksāt Uzņēmējam par Pasūtījuma izpildi Latvijas Republikas normatīvajos aktos noteiktā kārtībā.
3.9. Izpildot Pasūtījumu, kā arī pēc Līguma darbības izbeigšanās vai Līguma laušanas Uzņēmējs apņemas aizsargāt, neizplatīt un glabāt no Pasūtītāja iegūto informāciju saskaņā ar normatīvajiem aktiem par informācijas aizsardzību.
3.10. Pasūtītājam tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Uzņēmējam ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

4. Līguma summa un norēķinu kārtība
4.1. Atlīdzība par Līguma 1.1.punktā noteikto Pakalpojumu sniegšanu atbilstoši Pielikumam Nr.2 ir 19,00 EUR (deviņpadsmit eiro) par 1 (vienu) autorloksni, nosakot, ka vienā loksnē ir 40 000 zīmju. Kopējā Līguma summa par Pasūtījuma izpildi nedrīkst pārsniegt 20 000,00 EUR (divdesmit tūkstoši eiro, 0 centu), ieskaitot VSAOI darba devēja maksājamo daļu.  
4.2. Puses vienojas, ka Pasūtītājs pirms Līguma 4.1.punktā minētās atlīdzības izmaksas ieturēs no izmaksājamās summas visus Latvijas Republikas normatīvajos aktos paredzētos Uzņēmēja maksājamos nodokļus. 
4.3. Pasūtītājs ne vēlāk kā 10 (desmit) darba dienu laikā, skaitot no Līguma 2.2. punktā minētā pieņemšanas – nodošanas akta parakstīšanas, samaksā Uzņēmējam 4.1. punktā minēto atlīdzību par sniegtajiem pakalpojumiem, naudu ieskaitot Uzņēmēja norādītajā kontā.

5. Strīdu izskatīšanas kārtība
5.1. Visus strīdus un domstarpības, kas var rasties uz Līguma pamata vai izrietēt no tā, Puses apņemas risināt savstarpēju sarunu ceļā, fiksējot Pušu nostāju protokolā vai savstarpējā sarakstē.
5.2. Ja vienošanās netiek panākta, strīdu izskata Latvijas Republikas tiesa saskaņā ar spēkā esošiem Latvijas Republikas normatīviem aktiem. 

6. Pušu atbildība
6.1. Puses atbild par zaudējumiem, kas rodas šī Līguma pārkāpuma rezultātā otrai Līguma Pusei. Netiešie zaudējumi netiek atlīdzināti.
6.2. Par zaudējumiem un Līguma pārkāpumiem, kas rodas nepārvaramas varas darbības rezultātā, atbildība neiestājas. Par nepārvaramas varas apstākļiem jebkurā gadījumā tiks uzskatīti šādi apstākļi: plūdi, zemestrīces, citas dabas katastrofas, streiki, kara darbība, publiskās varas iestāžu pieņemtie normatīvie akti, kas kavē Līguma saistību izpildi vai padara to par neiespējamu, kurus Puses neparedzēja, nevarēja paredzēt, nevarēja ietekmēt, kā arī nevarēja novērst šādu apstākļu izraisītas nelabvēlīgās sekas.
6.3. Puse, kuras saistību izpilde kļūst neiespējama, sakarā ar nepārvaramas varas apstākļu iestāšanos, nekavējoties brīdina otru Pusi personīgi, telefoniski vai rakstiskā veidā par augstāk minēto apstākļu iestāšanos, prognozējamo ilgumu un vienojas par tālāko sadarbības veidu.

7. Līguma darbība
7.1. Līgums stājas spēkā ar abpusējas parakstīšanas brīdi un paliek spēkā līdz Pušu savstarpējo saistību pilnīgai izpildei.
7.2. Līgums ir saistošs Pušu tiesību un saistību pārņēmējiem.
7.3. Līgumu var grozīt, apturēt uz noteiktu laiku vai pārtraukt tā darbību pēc Pušu savstarpējās vienošanās.
7.4. Visi paziņojumi un uzaicinājumi, kas nosūtīti ar ierakstītām vēstulēm uz Līgumā norādītajām Pušu adresēm, uzskatāmi par iesniegtiem uz pasta zīmoga norādītajā datumā.
7.5. Jebkādi grozījumi un papildinājumi pie šī Līguma stājas spēkā pēc tam, kad tie ir noformēti rakstveidā saskaņā ar normatīvajos aktos noteikto kārtību un tos parakstījušas abas Puses. Grozījumi un papildinājumi ir pievienojami Līgumam kā pielikumi, kas kļūst par Līguma neatņemamu sastāvdaļu.

8. Nobeiguma noteikumi
8.1.  Puses apņemas nekavējoties paziņot otrai Pusei par savas dzīves vietas, pārstāvju, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
8.2. Parakstot Līgumu Puses apliecina, ka viņu pārstāvjiem ir visas tiesības un pilnvaras šādu Līgumu parakstīt.
8.3. Ja kāds no šā Līguma noteikumiem zaudē juridisko spēku, tad tas neietekmē citus šā Līguma noteikumus.
8.4. Puses atzīst, ka šis Līgums neregulē darba tiesiskās attiecības starp Pasūtītāju un Uzņēmēju, ko regulē Latvijas Republikas spēkā esošie normatīvie akti.
8.5. Līguma teksts ir sagatavots un parakstīts latviešu valodā, uz 3 (trīs) lappusēm elektroniska dokumenta veidā, parakstīts ar drošu elektronisko parakstu un satur laika zīmogu. Līgumam ir 2 (divi) pielikumi, kopā uz 3 (trīs) lappusēm. Pusēm ir pieejams abpusēji parakstīts Līgums elektroniskā formātā.

Pušu rekvizīti un paraksti:

	Pasūtītājs:  
Latvijas Nacionālā bibliotēka
Reģ.Nr.90000057827
Mūkusalas iela 3
Rīga, LV-1423
Valsts Kase Rīgas NC
Kods: TRELLV22
Konts: LV14TREL2220530020000



Paraksts Dzintra Mukāne
	
	Uzņēmējs:
Sandra Krēķe
Personas kods: 190561-10007
Deklarētā dzīvesvietas adrese: 
Platones iela 1-4, Vircava, Jelgavas novads, LV-3020
Banka: "Swedbank" AS
Konts: LV20HABA0551001682316



Paraksts Sandra Krēķe



ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Atlīdzība tiek izmaksāta no LNB pamatbudžeta.
